Komission päätös,

tehty 16 päivänä tammikuuta 2001,

jäteluetteloa koskevan päätöksen 2000/532/EY muuttamisesta

(tiedoksiannettu numerolla K(2001) 108)

(ETA:n kannalta merkityksellinen teksti)

(2001/118/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisöjen perustamissopimuksen,

ottaa huomioon jätteistä 15 päivänä heinäkuuta 1975 annetun neuvoston direktiivin 75/442/ETY(1), sellaisena kuin se on viimeksi muutettuna komission päätöksellä 96/350/EY(2), ja erityisesti sen 1 artiklan a alakohdan,

ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY(3), sellaisena kuin se on muutettuna direktiivillä 94/31/EY(4), ja erityisesti sen 1 artiklan 4 kohdan toisen luetelmakohdan,

sekä katsoo seuraavaa:

(1) Jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehtyä komission päätöstä 2000/532/EY(5) on muutettava niiden ilmoitusten perusteella, jotka jäsenvaltiot ovat tehneet direktiivin 91/689/ETY 1 artiklan 4 kohdan toisen luetelmakohdan nojalla.

(2) Tässä päätöksessä säädetyt toimenpiteet ovat direktiivin 75/442/ETY 18 artiklalla perustetun komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan komission päätös 2000/532/EY seuraavasti:

1. Korvataan 2 artikla seuraavasti:

" 2 artikla

Vaarallisiksi luokitelluilla jätteillä katsotaan olevan yksi tai useampi direktiivin 91/689/ETY liitteessä III mainituista ominaisuuksista ja kyseisen liitteen H3-H8, H10(6) ja H11 kohdan osalta yksi tai useampi seuraavista ominaisuuksista:

- leimahduspiste <= 55 °C,

- yhden tai useamman erittäin myrkylliseksi luokitellun(7) aineen kokonaispitoisuus on >= 0,1 %,

- yhden tai useamman myrkylliseksi luokitellun aineen kokonaispitoisuus on >= 3 %,

- yhden tai useamman haitalliseksi luokitellun aineen kokonaispitoisuus on >= 25 %,

- yhden tai useamman syövyttävän aineen (johon liitetään vaaraa osoittava lauseke R35) kokonaispitoisuus on >= 1 %,

- yhden tai useamman syövyttävän aineen (johon liitetään vaaraa osoittava lauseke R34) kokonaispitoisuus on >= 5 %,

- yhden tai useamman ärsyttävän aineen (johon liitetään vaaraa osoittava lauseke R41) kokonaispitoisuus on >= 10 %,

- yhden tai useamman ärsyttävän aineen (johon liitetään vaaraa osoittava lauseke R36, R37 tai R38) kokonaispitoisuus on >= 20 %,

- yhden syöpää tunnetusti aiheuttavan (ryhmä 1 tai 2) aineen pitoisuus on >= 0,1 %,

- yhden syöpää tunnetusti aiheuttavan (ryhmä 3) aineen pitoisuus on >= 1 %,

- yhden lisääntymiselle vaarallisen (ryhmä 1 tai 2) aineen (johon liitetään vaaraa osoittava lauseke R60 tai R61) pitoisuus on >= 0,5 %,

- yhden lisääntymiselle vaarallisen (ryhmä 3) aineen (johon liitetään vaaraa osoittava lauseke R62 tai R63) pitoisuus on >= 5 %,

- yhden perimää vaurioittavan (ryhmä 1 tai 2) aineen (johon liitetään vaaraa osoittava lauseke R46) pitoisuus on >= 0,1 %,

- yhden perimää vaurioittavan (ryhmä 3) aineen (johon liitetään vaaraa osoittava lauseke R40) pitoisuus on >= 1 %."

2. Korvataan liite tässä päätöksessä olevalla liitteellä.

2 artikla

Tätä päätöstä sovelletaan 1 päivästä tammikuuta 2002.

3 artikla

Tämä päätös on osoitettu kaikille jäsenvaltioille.

Tehty Brysselissä 16 päivänä tammikuuta 2001.

Komission puolesta

Margot Wallström

Komission jäsen

(1) EYVL L 78, 26.3.1991, s. 32.

(2) EYVL L 135, 6.6.1996, s. 32.

(3) EYVL L 377, 31.12.1991, s. 20.

(4) EYVL L 168, 2.7.1994, s. 28.

(5) EYVL L 226, 6.9.2000, s. 3.

(6) Ilmaisu 'lisääntymiselle vaarallinen' otettiin käyttöön direktiivissä 92/32/ETY, jolla muutettiin direktiiviä 67/548/ETY seitsemännen kerran, ja tällä ilmaisulla korvattiin ilmaisu 'teratogeeninen'. Ilmaisun 'lisääntymiselle vaarallinen' katsotaan vastaavan direktiivin 91/689/ETY liitteessä III olevaa ominaisuutta H10.

(7) Luokittelulla ja R-lausekkeilla viitataan vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annettuun neuvoston direktiiviin 67/548/ETY (EYVL L 196, 16.8.1967, s. 1) ja sen myöhempiin muutoksiin. Pitoisuusrajoilla tarkoitetaan niitä pitoisuusrajoja, joista on säädetty vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetussa neuvoston direktiivissä 88/379/ETY (EYVL L 187, 16.7.1988, s. 14) ja sen myöhemmissä muutoksissa.

LIITE

"LIITE

Jätteistä annetun direktiivin 75/442/ETY 1 artiklan a alakohdan ja vaarallisista jätteistä annetun direktiivin 91/689/ETY 1 artiklan 4 kohdan mukainen jäteluettelo

Johdanto

1 Tämä luettelo on yhdenmukaistettu jäteluettelo, jota tarkistetaan säännöllisesti uuden tietämyksen ja erityisesti uusien tutkimustulosten perusteella ja johon tehdään tarvittaessa muutoksia direktiivin 75/442/ETY 18 artiklan mukaisesti. Jonkin aineen sisällyttäminen luetteloon ei kuitenkaan tarkoita, että aine olisi jätettä kaikissa olosuhteissa. Ainetta on pidettävä jätteenä ainoastaan, mikäli se on direktiivin 75/442/ETY 1 artiklan a alakohdassa olevan jätteen määritelmän mukainen.

2 Luettelossa mainittuihin jätteisiin sovelletaan direktiivin 75/442/ETY säännöksiä, paitsi silloin kun niihin sovelletaan kyseisen direktiivin 2 artiklan 1 kohdan b alakohdan säännöksiä.

3 Luettelossa mainitut jätetyypit on yksilöity täsmällisesti kuusinumeroisella jätekoodilla ja vastaavasti kaksi- ja nelinumeroisilla nimikeryhmäkoodeilla. Näin ollen tietyn jätteen luokittelussa luettelon mukaisiin jätenimikkeisiin olisi toteutettava seuraavat vaiheet:

3.1 Jätteen syntypaikka ja asianmukainen kuusinumeroinen jätekoodi etsitään nimikeryhmistä 01-12 tai 17-20 (lukuun ottamatta numeroihin 99 päättyviä koodeja). Tietyt tuotantoyksiköt joutuvat ehkä luokittelemaan toimintansa useisiin eri nimikeryhmiin. Esimerkiksi autovalmistaja voi prosessin eri vaiheiden perusteella joutua luokittelemaan jätteensä nimikeryhmiin 12 (metallien muovauksessa ja mekaanisessa pintakäsittelyssä syntyvät jätteet), 11 (metallien käsittelyssä ja pinnoittamisessa syntyvät metallia sisältävät epäorgaaniset jätteet) ja 08 (pinnoitteiden käytössä syntyvät jätteet). On huomattava, että erikseen kerätyt pakkausjätteet (mukaan luettuina eri pakkausmateriaalien seokset) luokitellaan nimikeryhmään 15 01 eikä nimikeryhmään 20 01.

3.2 Ellei nimikeryhmistä 01-12 tai 17-20 löydy asianmukaista jätekoodia jätteen luokittelemiseksi, tutkitaan nimikeryhmät 13, 14 ja 15.

3.3 Ellei mikään näiden nimikeryhmien jätekoodeista sovellu kyseiselle jätteelle, jäte luokitellaan nimikeryhmän 16 mukaisesti.

3.4 Jos jäte ei kuulu myöskään nimikeryhmään 16, käytetään siinä luettelon osassa olevaa koodia 99 (jätteet, joita ei ole mainittu muualla), joka vastaa edellä kohdassa 1 luokiteltua toimintaa.

4 Luettelossa tähdellä "*" merkityt jätteet ovat vaarallisia jätteitä vaarallisista jätteistä annetun neuvoston direktiivin 91/689/ETY mukaisesti. Näihin jätteisiin sovelletaan mainitun direktiivin säännöksiä, jollei niihin sovelleta mainitun direktiivin 1 artiklan 5 kohdan säännöksiä.

5 Tässä päätöksessä tarkoitetaan "vaarallisella aineella" kaikkia aineita, jotka on luokiteltu vaarallisiksi direktiivissä 67/548/ETY tai jotka luokitellaan vaarallisiksi direktiivin myöhemmissä muutoksissa, ja "raskasmetallilla" tarkoitetaan kaikkia antimoni-, arseeni-, kadmium-, kromi(VI)-, kupari-, lyijy-, elohopea-, nikkeli-, seleeni-, telluuri-, tallium- ja tinayhdisteitä sekä näitä aineita metallisessa muodossa, mikäli ne on luokiteltu vaarallisiksi aineiksi.

6 Jos jäte on luokiteltu vaaralliseksi viittaamalla erityisesti tai yleisesti vaarallisiin aineisiin, jäte on vaarallista ainoastaan, mikäli näitä aineita esiintyy sellaisina pitoisuuksina (esimerkiksi painoprosentteina), että jätteessä on yksi tai useampi direktiivin 91/689/ETY liitteessä III luetelluista ominaisuuksista. Ominaisuuksiin H3-H8, H10 ja H11 sovelletaan tämän päätöksen 2 artiklan säännöksiä. Ominaisuuksien H1, H2, H9 ja H12-H14 osalta tämän päätöksen 2 artiklassa ei ole tällä hetkellä erityisiä säännöksiä.

7 Direktiivin 1999/45/EY johdanto-osassa todetaan, että metalliseosten osalta on katsottu aiheelliseksi tehdä lisää arviointeja, koska metalliseosten ominaispiirteet ovat sellaisia, että niiden ominaisuuksia saattaa olla mahdotonta arvioida tarkasti nykyisin käytössä olevien tavanomaisten menetelmien avulla. Mainitun direktiivin mukaisesti 2 artiklan säännöksiä ei sovellettaisi puhtaisiin metalliseoksiin (jotka eivät ole vaarallisten aineiden saastuttamia). Näin menetellään aina siihen asti, kun komissio ja jäsenvaltiot ovat saaneet päätökseen työnsä, jonka ne ovat sitoutuneet tekemään ja joka koskee erityisesti metalliseoksen luokittelussa noudatettavaa lähestymistapaa. Jätteet, jotka on erikseen lueteltu tässä luettelossa, luokitellaan nykyisen luettelon mukaisesti.

8 Luettelon jätenimikkeiden numeroinnissa on noudatettu seuraavia sääntöjä: Muuttumattomien jätenimikkeiden osalta on noudatettu päätöksessä 94/3/EY käytettyjä koodeja. Muuttuneiden jätenimikkeiden koodit on poistettu kokonaan, eikä niitä oteta uudelleen käyttöön sekaannusten välttämiseksi uuden luettelon voimaantulon jälkeen. Luetteloon lisätyille jätenimikkeille on annettu koodi, jota ei ole käytetty päätöksessä 94/3/EY eikä päätöksessä 2000/532/EY.

SISÄLLYS

Luettelon nimikeryhmät

>TAULUKON PAIKKA>

>TAULUKON PAIKKA>"